 एह् रूपरेखा सूत्र-शैली जां संकेतात्मक शैली च ऐ।  इस थमां पाठक गी एह् स्पश्ट नेई बोंदा जे शोधकर्ता कवि दत्तु दे व्यक्तिगत ते रचनागत अध्ययन रा’एं केह् सिध्द करना चांह‌्दा ऐ।  पैह‌्ले ध्याς थमां इस गल्ला दा उच्चर पता नेई लगदा जे शोधकर्ता दत्तु दी समकालीन कु’न केह‌ड़ियें परिस्थितियें गी उजागर करना चांह‌्दै ऐ जिच्चर ओह् ‘दत्तु-कालीन परिस्थितियां’ ध्याς दे अग्गें समाजक, सांस्कृतक, धार्मक, आर्थक, राजनीतक साहित्यक आदि नेई लिखदा।  जेकर ऐसा लिखी दित्ता जा तां ओह् इतहास दी ठारवीं सदी दे डोगरा इतिहास सरबन्धी ग्रैथें गी पढ़ग जि’न्दे रा’ए उसगी दत्तु-कालीन समाजक, सांस्कृतक, धार्मक आदि परिस्थितियें दा ब्यौरा सिलग।  इयां गै दूए ध्याς गी खो’ल्लने दी लोड़ ऐ।  मन्नेआ जे पैह‌्ले ध्याς लेई इतिहास पोथियां पढ़ने मूजब दत्तु दे जीवन पर बी किष लोς पेई सकदी ऐ की जे माह्‌नु समाज दी इक इकाई होंदा ऐ ते पैह‌्ले ध्याς च उस बेल्ले दे समाज दियें परिस्थितियें दी इक इकाई होंदा ऐ ते पैहले ध्याς च उस बेल्ले दे समाज दियें परिस्थितियें दी जानकारी दत्तु दे जीवन गी स्पश्ट करने च किश मदद देई सकदी ऐ पर पही बी जिन्ना चिर दूए ध्याς दे पैह्‌ले ‘दत्तु दी बैसावली’ अर्थात् परिवार-पछौकड़, जनम-तिथ्थ, जनम-थाह्‌र बशेश घटनां दत्तु दे आदर्श पुरश(गुरू आदी), उंदा जीवन प्रति द्रिश्टीकोन, उदें सुर्गबास बारै प्रचलत मत आदी उप-सिरलेख नेई दित्तें जदें, उन्ता चिर ध्याς स्पश्ट नेई बझोंदा।  ध्याς दी रूपरेखा थोह‌्ड़ी मती वर्णनात्मक होनी लोड़चदी ऐ।  सिर्फ सारतें-संकेते कन्नै कम्म नेई चली सकदा।  त्रीए ध्याς च कवि ‘दत्तु दी साहित्य साधना’ मात्र लिखी देना काफी नेई ऐ।  शोधकर्ता गी स्पश्ट करना चांह‌्दा ऐ जे ओह् कवि दत्तु दियें डोगरी कृतियें दा गै आलोचनात्मक वर्णन करना चाह‌्दा ऐ जां ब्रजभाशा च रचत रचनाए दी बी।  चौथे ध्याς गी बी खो’ल्लने दी लोड़ बझोंदी ऐ।  शोधकर्ता गी इ’ब्बी स्पश्ट करी देना चाहिदा ऐ जे उसदा उदेश्य दत्तु दियें सभनें रचनाए दा जां फ्ही कुसा इक रचना दा गै मूल्यांकन करना ऐ। 